27.7.2023
Etapa 4:
RO
Jurnalul Oficial al Uniunii Europene
C 264/17
elaborarea unui plan de acțiune și punerea în aplicare a acțiunilor de adaptare
Etapa 4 din orientări va contribui la: — transformarea opțiunilor de adaptare în acțiuni de adaptare; — crearea unui plan de acțiune în vederea adaptării; — pregătirea terenului pentru punerea în aplicare prin căi de adaptare.
Un plan de acțiune privind adaptarea transpune opțiunile de adaptare propuse în acțiuni specifice de adaptare care pot fi puse în aplicare.
În general, planul detaliază ce trebuie făcut (de către cine și când), nevoile de resurse, alocarea și disponibilitatea acestora.
Prin urmare, planul sau planurile de acțiune în vederea adaptării fac parte integrantă din orice strategie de adaptare, deoarece facilitează punerea în aplicare a acțiunilor de adaptare.
Planul de acțiune acoperă, de obicei, un orizont de timp mai scurt decât strategia de adaptare la schimbările climatice și este revizuit mai frecvent.
Prin urmare, punerea în aplicare a unei strategii unice de adaptare la schimbările climatice poate face obiectul mai multor planuri de acțiune.
Etapa 4.a.
Elementele esențiale ale unui plan de acțiune în vederea adaptării Exemplul de caz nr.
4: integrarea adaptării în gestionarea apei pentru protecția împotriva inundațiilor în Isola Vicentina, Italia Isola Vicentina (Italia) a semnat inițiativa UE „Primarii se adaptează” în 2014 și, de atunci, a început procesul de elaborare a planului său municipal de gestionare a apei (PMGA) pentru a integra adaptarea la schimbările climatice în politicile sale de gestionare a apei.
Planul a analizat fiecare bazin de drenaj, râu și pârâu care curge prin localitate, evaluând debitul maxim al apei și dimensiunea undei de viitură cu diferite perioade de revenire (5, 10, 20, 30, 100 și 300 de ani).
Problemele critice identificate au reprezentat punctul de plecare pentru planificarea măsurilor de prevenire și de pregătire, precum și a aproximativ 50 de măsuri de protecție punctuale, cum ar fi: (i) adoptarea unui cadru de reglementare în materie de gestionare și întreținere pentru șanțurile private mici, (ii) una dintre cele trei zone planificate de retenție a apei este în prezent în construcție și (iii) identificarea unei zone-pilot de 10 hectare pentru a simula modul în care conservarea pădurilor poate îmbunătăți rezistența teritoriului municipal la inundații și alunecări de teren.
— Etape și căi de punere în aplicare, ținând seama de incertitudinea impactului schimbărilor climatice pe termen scurt (2030), pe termen mediu (2050) sau pe termen lung (2100).
Un plan de acțiune privind adaptarea poate fi structurat în căi de adaptare, în care schema de punere în aplicare pentru fiecare opțiune de adaptare constă într-o succesiune de măsuri în vederea atingerii unui obiectiv final de adaptare.
Prin urmare, căile de adaptare se aseamănă cu un arbore decizional și, întrucât măsurile pot fi puse în aplicare treptat, permit o planificare flexibilă a politicilor.
Fenomenele meteorologice extreme induse de schimbările climatice sau schimbările climatice viitoare preconizate pot declanșa un mecanism de revizuire pentru a vedea dacă o traiectorie de adaptare îndeplinește în continuare obiectivul de adaptare.